บอดี้สแลม นำทีมชาวร็อก เสิร์ฟความมันส์สนั่นเมืองนครศรีฯ
กลับมาอย่างยิ่งใหญ่อีกครั้งกับคอนเสิร์ต ช้าง มิวสิค คอนเนคชั่น มิวสิคโทรโพลิส (Chang Music Connection Musictropolis) ภายใต้แนวคิด เติมเต็มคำว่าเพื่อน ที่ครั้งนี้ได้ลงใต้ไปเปิดการแสดงให้กับชาวนครศรีธรรมราช โดยมี บอดี้สแลม, ดา เอ็นโดรฟิน และ โปเตโต้ ซึ่งได้ไปร่วมกันระเบิดความมันกันที่บริเวณตลาดลีวัฒนา จ.นครศรีธรรมราช มีทั้งวัยรุ่นและวัยทำงาน ไปกับแก๊งเพื่อน เข้าชมกันเฉียดสองหมื่นคน,ภายในคอนเสิร์ต มีกิจกรรมให้ผู้เข้าไปชมได้สนุกกับโซนต่างๆ ก่อนที่จะมันไปกับ 3 ศิลปินบนเวทีระดับช้าง เริ่มต้นความมันกับ ดา เอ็นโดรฟิน ตามมาด้วย โปเตโต้ และปิดท้ายกับวง บอดี้สแลม ที่ขึ้นแสดงระเบิดความมัน ก่อนจะแสดงโชว์ซิงเกิลพิเศษเพลง เราและนาย ที่เป็นการร่วมร้องโดย บอดี้สแลม และ โปเตโต้ ภายใต้คอนเซปต์ เติมเต็มคำว่าเพื่อน ซึ่งถือเป็นเพลงที่เล่าเรื่องราวมิตรภาพระหว่างเพื่อน ,โดยศิลปินทุกวงแสดงกันแบบเต็มที่ ทำให้เหล่าบรรดาแฟนๆ ที่มารอชมนับหมื่นคนสนุกและมันสุดเหวี่ยงผ่านเวทีระดับช้างที่จัดเต็มทั้งแสงสีเสียงสุดยิ่งใหญ่ สร้างความประทับให้กับชาวนครศรีธรรมราช สมกับเป็น มหานครดนตรี ที่เชื่อมทุกมิตรภาพไว้ด้วยกัน,ตูน บอดี้สแลม ได้บอกกับแฟนๆ ว่า อยากให้ทุกคนเก็บมือถือไว้แล้วมาสนุกด้วยกัน ใช้ความประทับใจ สมอง และความทรงจำที่ได้มาร่วมสนุกด้วยกัน เป็นการบันทึกเก็บความประทับใจและมิตรภาพไว้ได้ดีที่สุด และยังได้เปิดโอกาสให้แฟนๆ ได้ขึ้นมาร่วมร้องเพลงแจมบนเวที สร้างความสุขให้กับวัยรุ่นเมืองคอนฯ ที่ตอนนี้ได้กลายเป็นพลเมืองชาวมิวสิคโทรโพลิสกันไปแล้วทุกๆ คน.
กลับมาอย่างยิ่งใหญ่อีกครั้งกับคอนเสิร์ต ช้าง มิวสิค คอนเนคชั่น มิวสิค โทรโพลิส ที่ครั้งนี้ได้ลงใต้ ไปเปิดการแสดงให้กับชาวนครศรีธรรมราช โดยมี บอดี้สแลม, ดา เอ็นโดรฟิน และ โปเตโต้
บอดี้สแลม,ดา เอ็นโดรฟิน,โปเตโต้,Chang Music Connection Musictropolis,ช้าง มิวสิค คอนเนคชั่น มิวสิคโทรโพลิส,คอนเสิร์ต